{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":28,"n_cols":6,"rows_kept":28,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu Pravilnika o o klasifikaciji vatrogasnih postrojbi, klasifikaciji radnih mjesta profesionalnih vatrogasaca i koeficijentima složenosti poslova "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVICA SOČKOVIĆ","PRAVILNIK","Koja je svrha i smisao donošenja ovog Pravilnika kada Hrvatska vatrogasna zajednica, odnosno Vatrogasne zajednice županija još uvijek nemaju ustrojene Županijske vatrogasne operativne centre u kojima rade vatrogasci? U Brodsko – posavskoj županiji već više od 15 godina posao ŽVOCa potpuno besplatno obavljaju službenici Ministarstva unutarnjih poslova, Ravnateljstva civilne zaštite, odnosno poslove ŽVOCa obavlja Županijski centar 112 Slavonski Brod. U ovoj (i još nekoliko županija) broj 193 preusmjeren je na broj 112, ponavljam broj 193 preusmjeren je na broj 112. Kako je ovo moguće? Tko je „vlasnik“ broja 193? Službenici županijskih centara 112 uopće nemaju položen ispita za vatrogasca, ni ispit za vatrogasca s posebnim ovlastima i odgovornostima. Stoga pitam, ako je ovaj Pravilnik toliko važan kako je moguće da već 15 godina ove poslove obavljaju osobe koje uopće nisu vatrogasci? Hrvatska vatrogasna zajednica svake godine piše (copy/paste) Program aktivnosti u provedbi posebnih mjera zaštite od požara od interesa za Republiku Hrvatsku, Vlada RH donosi ovaj program, a Hrvatska vatrogasna zajednica uopće ne kontrolira izvršenje programa u dijelu koji se odnosi na osnivanje ŽVOCova. Službenici Županijskih centara 112 ove poslove obavljaju potpuno besplatno, a za uzvrat ne dobiju ni riječ hvala, ni zahvalnicu, ni kemijsku olovku, ni rokovnik, ni kalendar niti bilo kakav oblik kompenzacije za posao koji svake godine obave umjesto Vatrogasne zajednice županije. Imaju li službenici Županijskih centara 112 koji obavljaju poslove ŽVOCa pravo na dodatak na plaću koji u ŽVOCu ima vatrogasac? Do kada će \"vatrogasno nestručni\" službenici, koji poslove ŽVOCa obavljaju volonterski, obavljati poslove vatrogasaca za koje su propisani određeni uvjeti, određeni koeficijenti i dodaci na plaću? Kada se konačno ustroje ŽVOCovi hoće li biti moguće broj 112 preusmjeriti na broj 193 pa da službenici županijskih centara 112 primaju plaću, a posao odrade vatrogasci?","Primljeno na znanje","Primljeno na znanje"]
[2,"TOMISLAV LONČAR","PRAVILNIK","Dolazi do diskriminacije vatrogasaca koji su 20+ godina profesionalni vatrogasci, jer nemaju mogućnost napredovanja.","Primljeno na znanje","Primljeno na znanje"]
[3,"MARIJA RESMAN","II. KLASIFIKACIJA VATROGASNIH POSTROJBI,\nČlanak 2.","Predlažemo da  se u članku   2.  st. 3. do  st. 6. prijedloga Pravilnika kod navođenja  kategorija postrojbi, odnosno kategorizacije istih, u dijelu u kojem se navodi da postrojbe imaju vatrogasne postaje i vatrogasne ispostave (ako imaju ili \nmogu imati), da se  \" i \"  zamijeni sa riječi \"i/ili\" odnosno da se u stavcima 3. do 6. navede da  vatrogasne postrojbe imaju (ako imaju, mogu imati) vatrogasne postaje i/ili vatrogasne ispostave.","Prihvaćen","Uvršteno"]
[4,"DAMIR HLAJ","II. KLASIFIKACIJA VATROGASNIH POSTROJBI,\nČlanak 2.","Pravilnik ne predviđa nikakvu naknadu ili koeficijent složenosti poslova za članove DVD-a, iako se od njih traži profesionalizacija, osposobljavanje i sudjelovanje u intervencijama. Predlažem da se u ovaj članak uključi odredba kojom se DVD-ima priznaje pravo na minimalnu naknadu za sudjelovanje u intervencijama i obukama, kako bi se osigurala ravnopravnost s profesionalnim postrojbama i održala motivacija članova.\nDobrovoljni vatrogasci obavljaju poslove od posebnog društvenog interesa, ali bez ikakve naknade riskira se smanjenje broja aktivnih članova. Minimalna naknada bi bila priznanje njihovom doprinosu i osigurala održivost sustava.","Nije prihvaćen","Odredbe ovog pravilnika odnose se na profesionalne vatrogasce, dakle fizička osoba zaposlene, odnosno raspoređene na radno mjesto na temelju ustrojstvenih akata u javnoj vatrogasnoj postrojbi, profesionalnoj vatrogasnoj postrojbi u gospodarstvu, dobrovoljnom vatrogasnom društvu, vatrogasnoj zajednici općine, grada, područja, županije, Grada Zagreba, Hrvatskoj vatrogasnoj zajednici ili drugoj pravnoj osobi, a udovoljavaju uvjetima Zakona o vatrogastvu i propisa donesenih na temelju njega za obavljanje poslova profesionalnog vatrogasca. \n\nOdredbe članka 96. Zakona o vatrogastvu uređuju naknadu dobrovoljnim vatrogascima na vatrogasnim intervencijama"]
[5,"JAKOV ZLATAR","III. KLASIFIKACIJA RADNIH MJESTA PROFESIONALNIH VATROGASACA,\nČlanak 4.","Komentar na Članak 2. Prijedloga Pravilnika\n\nPrimjedba:\nČlankom 2. i povezanim odredbama Pravilnika obrazovanje se vrednuje isključivo prema razini Hrvatskog kvalifikacijskog okvira (HKO), bez ikakvog sadržajnog kriterija stručne povezanosti obrazovanja s vatrogastvom. Time se izjednačavaju svi studijski programi iste razine, neovisno o tome imaju li izravnu vezu sa zaštitom od požara, vatrogasnom operativom, kriznim upravljanjem i sigurnošću.\nTakav pristup omogućuje da na rukovodeća i zapovjedna radna mjesta budu imenovane osobe koje formalno ispunjavaju razinu HKO-a, ali nemaju stvarne stručne kompetencije iz područja vatrogastva, što je protivno cilju profesionalizacije i sigurnosti sustava.\n---\n\nObrazloženje:\nU Republici Hrvatskoj postoje studiji i obrazovni programi koji su izravno usmjereni na vatrogastvo, zaštitu od požara, sigurnost, upravljanje rizicima i krizno upravljanje (npr. studiji iz područja forenzičkih znanosti, menadžmenta u vatrogastvu, istraga požara i sl.), čiji su ishodi učenja neposredno primjenjivi u operativnom radu i zapovijedanju.\n\nPravilnik takve kvalifikacije nigdje ne prepoznaje kao posebnu vrijednost, već ih u potpunosti izjednačava s obrazovanjima iste razine koja nemaju nikakvu strukovnu povezanost s vatrogastvom. Time se:\n\n- demotivira ciljana stručna izobrazba za vatrogasni sustav,\n\n- slabi kvaliteta rukovođenja,\n\n- propušta mogućnost da se podzakonskim aktom osigura stvarna stručnost rukovodećeg kadra, što Zakon o vatrogastvu omogućuje.\n\nZakon o vatrogastvu daje pravni temelj da se Pravilnikom, kao provedbenim aktom, propišu dodatni stručni kriteriji koji osiguravaju sigurnost i učinkovitost sustava, a ne samo formalna razina obrazovanja.\n---\n\nPrijedlog:\n\nPredlaže se dopuna članka 2. novim stavkom koji glasi:\n\n“Pri utvrđivanju uvjeta za klasifikaciju vatrogasnih postrojbi, kao i pri rasporedu i imenovanju na rukovodeća i zapovjedna radna mjesta, uz razinu kvalifikacije prema Hrvatskom kvalifikacijskom okviru (HKO), kao prednost se vrednuju i vatrogastvu relevantne kvalifikacije.\n\nVatrogastvu relevantnim kvalifikacijama smatraju se studijski programi i obrazovanja čiji ishodi učenja obuhvaćaju područja zaštite od požara, vatrogasne operative, kriznog upravljanja, upravljanja rizicima, sigurnosti, istraga požara i rukovođenja u vatrogastvu.\n\nKriterije za utvrđivanje vatrogastvu relevantnih kvalifikacija utvrđuje Hrvatska vatrogasna zajednica uz mišljenje Državne vatrogasne škole.”\n---","Primljeno na znanje","Primljeno na znanje"]
[6,"FRANE MARČIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 4.","Poštovani, \nnadam se da će se usvojiti prijedlog kolege Adriana Begića i na taj način poslati jasnu poruku da prepoznajemo studijske programe koji su izravno usmjereni na vatrogastvo. \n\nHvala.","Primljeno na znanje","Primljeno na znanje"]
[7,"ADRIAN BEGIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 4.","Poštovani,\nu prijedlogu Pravilnika o vatrogasnim zvanjima i prijedlogu Pravilnika o klasifikaciji vatrogasnih postrojbi, klasifikaciji radnih mjesta profesionalnih vatrogasaca i koeficijentima složenosti poslova uočava se da se obrazovanje primarno vrednuje prema razinama HKO-a (npr. 6. sv./6. st. i 7.1. sv./7.1. st.), pri čemu se u praksi izjednačavaju programi iste razine bez obzira na njihovu sadržajnu povezanost s vatrogastvom. Istodobno, upravo su te razine ključne za napredovanje, stjecanje viših zvanja i raspored na zahtjevnija rukovodeća radna mjesta.\nPredlaže se da se uz razinu HKO-a uvede i kriterij “vatrogastvu relevantne kvalifikacije“, kako bi se prepoznali studijski programi koji su izravno usmjereni na vatrogastvo (npr. menadžment u vatrogastvu i istrage požara, zaštita od požara i srodna područja). Takve kvalifikacije, zbog specifičnih ishoda učenja i neposredne primjenjivosti u operativi, prevenciji i rukovođenju, ne bi trebale biti u potpunosti izjednačene s obrazovanjima iste razine koja nemaju vezu s vatrogasnom strukom.\nU tom smislu bilo bi pravedno i korisno da Hrvatska vatrogasna zajednica, uz mišljenje Državne vatrogasne škole, utvrdi okvirni popis ili kriterije za “vatrogastvu relevantne” programe ako oni u svojim ishodima učenja obuhvaćaju područja zaštite od požara, vatrogasne operative, upravljanja rizicima, kriznog upravljanja, sigurnosti i rukovođenja u vatrogastvu, te propiše da oni predstavljaju prednost pri stjecanju viših zvanja, kao i pri klasifikaciji i imenovanju na radna mjesta I. i II. vrste. Time bi se zadržala jasna struktura HKO-a, ali bi se sustav dopunio sadržajnim kriterijem koji pridonosi pravednijem i funkcionalnijem razvoju kadra u profesionalnom i dobrovoljnom vatrogastvu.","Primljeno na znanje","Primljeno na znanje"]
[8,"ROBERT NOVAK","III. KLASIFIKACIJA RADNIH MJESTA PROFESIONALNIH VATROGASACA,\nČlanak 14.","Vatrogasac voditelj vatrogasnog operativnog dežurstva ne može biti osoba koja prethodno nije bila na radnom mjestu operativnog dežurnog","Primljeno na znanje","Primljeno na znanje"]
[9,"JAVNA VATROGASNA POSTROJBA ZADAR","III. KLASIFIKACIJA RADNIH MJESTA PROFESIONALNIH VATROGASACA,\nČlanak 16.","Bolje bi bilo da u stavku 8. stoji: „U svojstvu pripravnika može se zaposliti osoba koja ima stečenu kvalifikaciju na razini HKO propisanu ovim Pravilnikom za radna mjesta profesionalnih vatrogasaca te se prvi put zapošljava u zanimanju za koje se školovala.“, tako da se može bez dvojbe zaposliti i vatrogasac-vozač pripravnik.\nIz iskustva proizlazi da se vatrogasci naknadno teško odlučuju za radno mjesto vatrogasca vozača obzirom da nemaju mogućnosti napredovanja kroz svoj radni vijek (jedino mogu napredovati do starijeg vatrogasca vozača) a time i stjecanja većih primanja, za razliku od svojih kolega vatrogasaca koji imaju mnogo više mogućnosti za napredak. U praksi je neizvedivo da se zapošljavaju vatrogasci pripravnici koji nakon što im se ponudi ugovor za vatrogasca vozača, isti odbiju potpisati, a što kasnije, zbog velikog broja izvršitelja, mora rezultirati ne produživanjem ugovora. Problem se dakle javlja u javnim vatrogasnim postrojbama gdje se radni odnos zasniva na ugovoru o radu, a ne rasporedu u službi, i takva razlika bi se morala uzimati pravedno u obzir kod propisivanja općih pravila, kako bi se spriječila naknadna potreba za dodatnim tumačenjima i razjašnjavanjima nesuglasnosti kada je akt već donesen.","Prihvaćen","Uvršteno"]
[10,"JAVNA VATROGASNA POSTROJBA ZADAR","III. KLASIFIKACIJA RADNIH MJESTA PROFESIONALNIH VATROGASACA,\nČlanak 17.","Vezano uz stavak 2.: Da li u ovom slučaju kada zapošljavamo vatrogasca-vozača možemo raspisati natječaj u kojem će biti navedeno da će isti biti zaposlen u svojstvu pripravnika, ako nam se na natječaj jave osobe bez propisana tri mjeseca radnog iskustva? Je li pripravništvo isključivo i kategorički predviđeno za radno mjesto vatrogasac, naročito u kontekstu članka 16. stavak 8. ovog Pravilnika koji kaže da: „Kao vatrogasac - pripravnik može se zaposliti osoba koja ima stečenu kvalifikaciju na razini HKO propisanu ovim Pravilnikom za radna mjesta profesionalnih vatrogasaca te se prvi put zapošljava u zanimanju za koje se školovala.“ Bolje bi bilo da u ovom stavku stoji: „U svojstvu pripravnika može se zaposliti osoba koja ima stečenu kvalifikaciju na razini HKO propisanu ovim Pravilnikom za radna mjesta profesionalnih vatrogasaca te se prvi put zapošljava u zanimanju za koje se školovala.“, tako da se može bez dvojbe zaposliti i vatrogasac-vozač pripravnik.\nIz iskustva proizlazi da se vatrogasci naknadno teško odlučuju za radno mjesto vatrogasca vozača obzirom da nemaju mogućnosti napredovanja kroz svoj radni vijek (jedino mogu napredovati do starijeg vatrogasca vozača) a time i stjecanja većih primanja, za razliku od svojih kolega vatrogasaca koji imaju mnogo više mogućnosti za napredak. U praksi je neizvedivo da se zapošljavaju vatrogasci pripravnici koji nakon što im se ponudi ugovor za vatrogasca vozača, isti odbiju potpisati, a što kasnije, zbog velikog broja izvršitelja, mora rezultirati ne produživanjem ugovora. Problem se dakle javlja u javnim vatrogasnim postrojbama gdje se radni odnos zasniva na ugovoru o radu, a ne rasporedu u službi, i takva razlika bi se morala uzimati pravedno u obzir kod propisivanja općih pravila, kako bi se spriječila naknadna potreba za dodatnim tumačenjima i razjašnjavanjima nesuglasnosti kada je akt već donesen.","Prihvaćen","Usklađen članak 16. stavak 8."]
[11,"TIHOMIR PAVLIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 17.","Vezano na izmjenu za Stavak 2 , treba i promijeniti Stavak 5 za starijeg vatrogasca vozača da glasi : \" Na radno mjesto stariji vatrogasac -  vozač može se zaposliti osoba koja ima stečenu kvalifikaciju na razini 4.1. ili 4.2. HKO u sustavu vatrogastva, najmanje vatrogasno zvanje stariji vatrogasac I. reda, vozačku dozvolu za upravljanje motornim vozilima C kategorije i najmanje dvije godine radnog iskustva na poslovima profesionalnog vatrogasca u svojstvu vatrogasac – vozač ili najmanje 5 godina radnog iskustva na poslovima profesionalnog vatrogasca s probnim radom od šest mjeseci\". Zašto probni rad , da mogu starije kolege vozači (mentor) proći neku obuku s njim (vatrogasne pumpe i armature),  vožnja različitih tipova vatrogasnih kamiona i utvrditi je li on za taj posao ili nije.","Primljeno na znanje","Primljeno na znanje"]
[12,"TIHOMIR PAVLIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 17.","Smatram da treba izmjeniti stavak 2 gdje su navedeni uvjeti za vatrogasca vozača. U Republici Hrvatskoj C kategoriju se može već polagati sa 20 god 6 mj , odnosno pravovaljana je sa 21 godinom. Osoba završi vatrogasnu školu i zaposli se u nekoj vatrogasnoj organizaciji.  Da bi bio voditelj grupe mora minimalno imati zvanje STARIJI VATROGASAC+ 2 osposobljavanja+ ispit za vatrogasca s posebnim ovlastima i odgovornostima+ 3 god VATROGASAC i dobiva koefcijent radnog mjesta 1,24. Da bi bio vatrogasac vozač zvanje MLAĐI VATROGASAC+ vozačka C  kategorije + 3 mj pripravnički staž i dobiva već nakon 3 mjeseca rada koeficijent 1,22. (Manje truda skoro ista plaća.Razlika cca 60 eura butro)  Smatram da osoba koja se odluči biti vatrogasac vozač nema dovoljno znanja ni iskustva prilikom zapošljavanja, a i nakon 3 mjeseca odrađenog pripravničkog staža da bi kvalitetno i odgovorno odrađivala taj posao.To nije samo sjesti za volan i gas, tu je odgovornost za kamion, za vatrogasce koji su unutar kamiona, za druge sudionike u prometu, kada voditelj intervencije kaže da treba donijeti npr armaturu za pjenu da je stvarno  zna i donijeti itd.  Moj prijedlog je da vatrogasac vozač mora minimalno imati 3 godine vatrogasnog iskustva da bi stekao potrebna znanja i vještine da u koncu postane kvalitetan kadar i da da obol samom vatrogastvu, te stoga predlažem da STAVAK 2 GLASI: \"\n( 2) Na radno mjesto vatrogasac -  vozač može se zaposliti osoba koja ima stečenu kvalifikaciju na razini 4.1. ili 4.2. HKO u sustavu vatrogastva, najmanje vatrogasno zvanje stariji vatrogasac, vozačku dozvolu za upravljanje motornim vozilima C kategorije i ima najmanje tri godine radnog iskustva na poslovima profesionalnog vatrogasca .\"","Primljeno na znanje","Primljeno na znanje"]
[13,"ROBERT NOVAK","III. KLASIFIKACIJA RADNIH MJESTA PROFESIONALNIH VATROGASACA,\nČlanak 18.","Smatram da voditelj vatrogasnog operativnog dežurstva ne može biti osoba koja prethodno nije bila na radnom mjestu operativnog dežurnog najmanje pet godina jer bi ispalo da vodi nešto sa čijim detaljnim načinom funkcioniranja nije osobno upoznata","Primljeno na znanje","primljeno na znanje"]
[14,"TIHOMIR PAVLIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 18.","Vezano na izmjenu stavak 3 izmjenio bih i stavak 5 da glasi: \"(5) Na radno mjesto voditelj vatrogasne smjene može se zaposliti osoba koja ima najmanje stečenu kvalifikaciju na razini 4.2. HKO u sustavu vatrogastva, najmanje vatrogasno zvanje niži vatrogasni dočasnik, osposobljena po najmanje dva programa osposobljavanja u sustavu vatrogastva, položen stručni ispit za vatrogasca s posebnim ovlastima i odgovornostima, dvije  godine radnog iskustva na poslovima voditelj odjeljenja ili  najmanje devet godina radnog iskustva na poslovima profesionalnog vatrogasca te uredno obnavlja znanje iz vatrogasne struke propisano ovim Pravilnikom.\" \nRazlog je isiti kao kod Stavka 3 dao bih prednost kandidatu koji ima više iskustva vođenju i zapovijedanju nego kandidatu koji ima samo vatrogasni staž, a nije bio ni na jednoj od rukovodećih funkcija.","Primljeno na znanje","Primljeno na znanje"]
[15,"TIHOMIR PAVLIĆ","III. KLASIFIKACIJA RADNIH MJESTA PROFESIONALNIH VATROGASACA,\nČlanak 18.","Izmijenio bih stavak 3 da glasi : \" (3) Na radno mjesto voditelj vatrogasnog odjeljenja može se zaposliti osoba koja ima najmanje stečenu kvalifikaciju na razini 4.2. HKO u sustavu vatrogastva, najmanje vatrogasno zvanje mlađi niži vatrogasni dočasnik, osposobljena po najmanje dva programa osposobljavanja u sustavu vatrogastva, položen stručni ispit za vatrogasca s posebnim ovlastima i odgovornostima, tri godine radnog iskustva na poslovima voditelja grupe ili najmanje sedam godina radnog iskustva na poslovima profesionalnog vatrogasca te uredno obnavlja znanje iz vatrogasne struke propisano ovim Pravilnikom.\" \nRazlog je taj da u praksi najčešće kada se gledaju kandidati za rukovodeća mjesta da ljudi koji dolaze na te pozicije imaju već doticaja ili iskustva na sličnim radnim mjestima, te bih stoga dao prednost kandidatu koji je voditelj grupe, jer ima znanja iskustva u vođenju za razliku od kolege koji je samo obavljao vatrogasne poslove .","Primljeno na znanje","Primljeno na znanje"]
[16,"JAVNA VATROGASNA POSTROJBA ZADAR","III. KLASIFIKACIJA RADNIH MJESTA PROFESIONALNIH VATROGASACA,\nČlanak 21. ","Predlažemo da u stavku 4. kao uvjet za obavljanje poslova zapovjednika vatrogasne postrojbe II. kategorije bude jedno niže vatrogasnog zvanje, i to: „mlađi viši vatrogasni časnik“ obzirom da je i za zamjenika zapovjednika vatrogasne postrojbe II. kategorije traženo u ovom prijedlogu jedno niže zvanje u odnosu na važeći Pravilnik, a i kod ostalih radnih mjesta su smanjeni zahtjevi za potrebna zvanja.","Nije prihvaćen","Ne prihvaća se jer je radno mjesto zapovjednika vatrogasne postrojbe II. kategorije radno mjesto I. vrste i položaj I. vrste."]
[17,"DAMIR HLAJ","PRAVILNIK,\nIV. KOEFICIJENTI SLOŽENOSTI POSLOVA","Predlažem da se u ovaj članak doda odredba kojom se utvrđuje poseban koeficijent složenosti poslova za dobrovoljne vatrogasce kada sudjeluju u intervencijama, obukama ili vježbama. Time bi se omogućilo da jedinice lokalne samouprave isplaćuju naknade na temelju jasno definiranih kriterija, a ne samo prema vlastitim odlukama.\nDobrovoljni vatrogasci obavljaju iste ili slične poslove kao profesionalni vatrogasci u intervencijama, ali bez ikakve naknade. Uvođenjem koeficijenta složenosti poslova za DVD članove osigurala bi se transparentnost i pravednost sustava.","Nije prihvaćen","Odredbe ovog Pravilnika odnose se na profesionalne vatrogasce, dakle fizičke osobe zaposlene, odnosno raspoređene na radno mjesto na temelju ustrojstvenih akata u javnoj vatrogasnoj postrojbi, profesionalnoj vatrogasnoj postrojbi u gospodarstvu, dobrovoljnom vatrogasnom društvu, vatrogasnoj zajednici općine, grada, područja, županije, Grada Zagreba, Hrvatskoj vatrogasnoj zajednici ili drugoj pravnoj osobi, a udovoljavaju uvjetima  Zakona o vatrogastvu i propisa donesenih na temelju njega za obavljanje poslova profesionalnog vatrogasca. Dobrovoljni vatrogasci nisu u radnom odnosu, a pravo na naknadu je uređeno člankom 96. Zakona o vatrogastvu."]
[18,"DRAGAN VAKANJAC","IV. KOEFICIJENTI SLOŽENOSTI POSLOVA,\nČlanak 24.","Članak 24. stavak 1. \nSmatram da je potrebno dodati u stavak 1. sva uvećanja plaća koja ostvaruju državni službenici. Prema tome u stavak 1. dodati:\n\"(1) Uvećanje plaće za rad noću, prekovremeni rad, rad subotom, rad nedjeljom, rad na blagdan i državni praznik, rad u turnusu, rad u drugoj smjeni, pripravnost za vatrogasnu intervenciju i druga prava iz radnog odnosa uređuje se kolektivnim ugovorom profesionalnih vatrogasaca i jedinica lokalne i područne (regionalne) samouprave odnosno Grada Zagreba. \"\nOvako izmijenjenim stavkom 1. članka 24.  nedvosmisleno se određuje uvećanja plaća te ista ne mogu biti manja od uvećanja plaća za državne službenike.\"","Primljeno na znanje","Primljeno na znanje."]
[19,"DARIO BOŠNJAK","IV. KOEFICIJENTI SLOŽENOSTI POSLOVA,\nČlanak 24.","Članak 24. (prijedlog novog teksta)\n(1) Uvećanje plaće za rad noću, prekovremeni rad, rad subotom, rad nedjeljom, rad na blagdan i državni praznik, rad u turnusu, rad u drugoj smjeni, pripravnost za vatrogasnu intervenciju i druga radna i materijalna prava iz radnog odnosa uređuje se kolektivnim ugovorom profesionalnih vatrogasaca i jedinica lokalne i područne (regionalne) samouprave odnosno Gradom Zagrebom.\n(2) Uvećanje plaće za rad noću, prekovremeni rad, rad subotom, rad nedjeljom, rad na blagdan i državni praznik, rad u turnusu, rad u drugoj smjeni, pripravnost za vatrogasnu intervenciju i druga radna i materijalna prava iz radnog odnosa profesionalnih vatrogasaca u gospodarstvu uređuje se kolektivnim ugovorom profesionalnih vatrogasaca i poslodavca odnosno pravilnikom o radu odnosno ugovorom o radu.\n(3) Uvećanje plaće i druga radna i materijalna prava iz stavka 1. i stavka 2. ovog članka ne mogu biti manja od uvećanja osnovne plaće i drugih radnih i materijalnih prava službenika i namještenika propisanog kolektivnim ugovorom za državne službenike i namještenike.\n(4) Ukoliko uvećanje plaće i druga radna i materijalna prava iz radnog odnosa iz ovog članka nisu propisana sukladno odredbama stavka 1. i 2. ovog članka primjenjuju se odredbe propisane kolektivnim ugovorom za državne službenike i namještenike","Primljeno na znanje","Primljeno na znanje"]
[20,"DOMAGOJ IVANČIĆ","IV. KOEFICIJENTI SLOŽENOSTI POSLOVA,\nČlanak 24.","Članak 24. (izvorno)\n\n(1) Uvećanje plaće za rad noću, prekovremeni rad, rad subotom, rad nedjeljom, pripravnost za vatrogasnu intervenciju i druga prava iz radnog odnosa uređuje se kolektivnim ugovorom profesionalnih vatrogasaca i jedinica lokalne i područne (regionalne) samouprave odnosno Gradom Zagrebom.\n\n(2) Uvećanje plaće za rad noću, prekovremeni rad, rad subotom, rad nedjeljom, pripravnost za vatrogasnu intervenciju i druga prava iz radnog odnosa profesionalnih vatrogasaca u gospodarstvu uređuje se kolektivnim ugovorom profesionalnih vatrogasaca i poslodavca odnosno pravilnikom o radu odnosno ugovorom o radu.\n\n(3) Uvećanje plaće iz stavka 1. i stavka 2. ovog članka ne može biti manje od uvećanja osnovne plaće službenika i namještenika propisanog kolektivnim ugovorom za državne službenike i namještenike.\n\n(4) Ukoliko uvećanje plaće iz ovog članka nije propisano sukladno odredbama stavka 1. i 2. ovog članka primjenjuju se odredbe propisane kolektivnim ugovorom za državne službenike i namještenike.\n\nČlanak 24. (izmijenjeni članak)\n\n(1) Uvećanje plaće za rad noću, prekovremeni rad, rad subotom, rad nedjeljom, pripravnost za vatrogasnu intervenciju i druga prava iz radnog odnosa te ostalih materijalnih prava uređuje se kolektivnim ugovorom profesionalnih vatrogasaca i jedinica lokalne i područne (regionalne) samouprave odnosno Gradom Zagrebom.\n\n(2) Uvećanje plaće za rad noću, prekovremeni rad, rad subotom, rad nedjeljom, pripravnost za vatrogasnu intervenciju i druga prava iz radnog odnosa te ostalih materijalnih prava profesionalnih vatrogasaca u gospodarstvu uređuje se kolektivnim ugovorom profesionalnih vatrogasaca i poslodavca odnosno pravilnikom o radu odnosno ugovorom o radu.\n\n(3) Uvećanje plaće iz stavka 1. i stavka 2. ovog članka ne može biti manje od uvećanja osnovne plaće službenika i namještenika propisanog kolektivnim ugovorom za državne službenike i namještenike.\n\n(4) Ukoliko uvećanje plaće i prava iz radnog odnosa te ostalih materijalnih prava iz ovog članka nije propisano sukladno odredbama stavka 1. i 2. ovog članka primjenjuju se odredbe propisane kolektivnim ugovorom za državne službenike i namještenike.\n\n \n\nObrazloženje:\n\n         Ovim izmijenjenim člankom točno se definiraju i minimalna materijalna prava kao što su npr. jubilarne nagrade, regres, Božičnica i sl. s obzirom da pojedine JLS nemaju interes sklopiti Kolektivni ugovor na ovaj način će se riješiti samovolja pojedinih čelnika JLS te će svi vatrogasci garantirano imati sva jednaka radna i materijalna prava neovisno tko im je osnivač.","Primljeno na znanje","Primljeno na znanje"]
[21,"ANTONIO MUHAR","VI. PRIJELAZNE I ZAVRŠNE ODREDBE,\nČlanka 29.","Predlažem da se stavak (4) izmjeni:\n\"Profesionalni vatrogasci koji steknu osobno vatrogasno zvanje ispunjavajući uvjete propisane posebnim propisom oznake vatrogasnog zvanja mogu nositi čim steknu zvanje , te ostvaruju pravo na uvećanje koeficijenta složenosti poslova dodatkom za osobno vatrogasno zvanje bez obzira na kojem radnom mjestu su zaposleni. \"\n\nObrazloženje: Smatram kako Osobno zvanje kao što se i definira kao \"OSOBNO\" vatrogasac stječe po uvjetima kako je navedeno u ovom Pravilniku. Kako je jedan od uvjeta stupanj obrazovanja i kako vatrogasac može steći zvanje prema stupnju obrazovanja bez obzira što radi na radnom mjestu na kojem se ne zahtjeva razinu kvalifikacije koju vatrogasac ima, on je OSOBNO stekao to zvanje, te prema tome bi trebao moći i nositi oznake za to zvanje. Samim time smatram da je pogrešno, čak i ponižavajuće da se vatrogascu zabrani nositi oznaka za zvanje koje je stekao školovanjem, te ostalim uvjetima. Dao bih i primjer Hrvatske policije koja nema takvo pravilo, nego kada policajac ima ili stekne kvalifikaciju 6 ili 7.1., te stekne uvjete i položi za zvanje, odmah počinje nositi oznake za OSOBNO zvanje koje je stekao, i ako ne radi na radnom mjestu za koje mu je potrebna razina kvalifikacije koju je stekao, tako i piše u UREDBU O POLICIJSKIM ZVANJIMA, NN 7/2022. Također u vojsci također čim steknu veću kvalifikaciju, stječu čin koji im je propisan stupnjem obrazovanja, a ne radnim mjestom, te nose oznake koje su stekli. Smatranja sam da bi time i potaknuli mlade vatrogasce da se školuju i unaprjeđuju svoje znanje, te bi na taj način stekli već broj kvalificiranog i stručnog kadra.","Primljeno na znanje","Primljeno na znanje. Vatrogasna zvanja se stječu ispunjenjem pretpostavki propisanih odredbama pravilnika koji uređuje vatrogasna zvanja, pa tako i nošenje istih."]
[22,"MARIJA RESMAN","VI. PRIJELAZNE I ZAVRŠNE ODREDBE,\nČlanak 30.","Predlažemo da se u članku 30.stavak 1. Prijedloga Pravilnika rok za usklađenje akata o unutarnjem ustroju s odredbama ovog prijedloga Pravilnika koji se odnosi na Javne vatrogasne postrojbe, \nnjihove osnivače i pravne osobe koje su razvrstane u I. kategoriju ugroženosti od požara, vatrogasne organizacije i druge pravne osobe koje zapošljavaju prof. vatrogasce produži sa 3 na 6 mjeseci. \nJavne vatrogasne postrojbe koje spadaju u I. kategoriju ugroženosti od požara zapošljavaju veliki broj zaposlenika, te radi složenosti organizacije,  velikog broja radnog mjesta, odnosno izvršitelja i usklađenja predmetnih akata predlažemo da se rok za usklađenje produži, odnosno da se odredi od 6 mjeseci od dana stupanja na snagu Pravilnika.","Prihvaćen","Uvršteno"]
[23,"MARIJA RESMAN","VI. PRIJELAZNE I ZAVRŠNE ODREDBE,\nČlanak 31.","Predlažemo da se u članku 31.st.1. prijedloga Pravilnika brišu riječi \"osim članka 24. \"\n Navodimo da je Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/94) u članku 24. propisao da je stupanjem na snagu u cijelosti stavio izvan snage Pravilnik o klasifikaciji profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23).","Prihvaćen","Prihvaćeno"]
[24,"ANTONIO BEGIĆ","PRAVILNIK,\nPRILOG 2.","U Prilogu 2. trenutno važećeg Pravilnika stoji: Položaj i radno mjesto III vrste-zapovjednik središnje postrojbe vatrogasnog društva -1,55-HKO 4.2\nMolim da uvrstite u prilog 2. predloženog pravilnika jer ima puno profesionalnih radnih mjesta te vrste.","Primljeno na znanje","Primljeno na znanje"]
[25,"ANTONIO BEGIĆ","PRAVILNIK,\nPRILOG 2.","Upravo je nevjerovatno da Pravilnik izjednačava 4.1 i 4,2HKO. Jedna godina srednjoškolskog obrazovanja više i drugačiji program prekvalifikacije jednostavno je nepravedno poništena. Novi kuriklum Hrvatske vatrogasne škole za kvalifikaciju 4.1 HKO daje 180 CSVET bodova, a za 4.2 HKO 240 CSVET bodova . Isto je propisano u Zakonu o kvalifikacijskom okviru Čl. 7 st.2. Tako da će pravilnik biti kontradiktoran na zakon i svoju školu, a i proizvesti puno upravnih procesa.","Primljeno na znanje","Primljeno na znanje"]